Վարչապետ Հովիկ Աբրահամյանը իր պաշտոնավարման սկզբում վերհիշեց «լավ օրինակը»: 2014 թ. մայիսին նա մի առիթով հայտարարեց. «Սինգապուրի վարչապետին հիշո՞ւմ եք, որ հարց էին տվել՝ ո՞նց արեցիք, որ ձեր երկիրը կառուցեցիք: Ասում էր՝ սկսեցինք մեր մերձավորներից, մեր ընկերներից: Ես նկատի ունեի, որ նաեւ մեր բոլոր ընկերները, մերձավորները հասկանան, որ իրենք են առաջինը պարտավոր որեւէ խախտում թույլ չտալ աշխատանքի ընթացքում, հարկային դաշտ գան բոլորը, եւ մեր բոլորի նպատակը դա է»: Նպատակին ակնհայտորեն չհասան իհարկե, ու Սինգապուրի՝ «լավ օրինակ» լինելը Աբրահամյանը ոչ գործնականում, ոչ էլ հայտարարությունների առումով չհիշեց: